རྒྱུ་རྐྱེན་དེ་དག་གིས་མེ་སེམས་དཀྲུགས་ཏེ་དོན་དག་གི་ཁ་ཕྱེས་པས།སྡེ་བའི་དམངས་ཡོངས་ལ་སེམས་ཚེགས་དང་སྔངས་སྐྲག་ཚད་མེད་ཅིག་བསྐྲང།དེ་ལྟར།དགྲ་ནམ་ཡོང་ལ་ཆ་མཚལ་ཞིང༌།དོན་དང་དེ་རྒན་གཞིན་ཚང་མའི་སེམས་ནད་དིག་ཏེ་གྱུར།ལྷག་པར་དུ་ཁྱིག་མི་ཚོ་སྡུག་གིས་མནར་ཏེ་ཅི་ཡིན་མེད་པར་བཏང་བ་མ་ཟད།དགྲ་འདུལ་གྱི་ཨ་པ་འདས་པོ་ཡང་དགྲ་འདུལ་ཆུང་དུས་སུ་དོན་དག་དེའི་ཆེད་དུ་སེམས་ནད་ཀྱིས་བཟུང་སྟེ་ཉིན་མཚན་ལ་དབྱེ་བ་མེད་པར་ཆང་བག་མེད་དུ་འཐུང་ཞིང༌།དགྲ་འདུལ་ལོ་དྲུག་གི་ཐོག་ཁོའི་ཨ་ཕས་ཆང་སྐྱོན་ཕུད་དེ་ཚེ་ལས་འདས་པ་རེད།